Rankovės ežeras
Rankovės ežeras – ežeras Lietuvoje, Varėnos rajone, 2,5 km į šiaurės vakarus nuo Katros kaimo, Čepkelių raisto vidurio rytinėje dalyje, 0,2 km į pietus nuo Vido ežero. Netaisyklingos konfigūracijos. Ežero ilgis – 0,13 km, plotis – iki 0,06 km. Altitudė 132,26 m. Ežeras antrinės kilmės. Dugną dengia sapropelis. Krantai žemi, pelkėti, klampūs, su liūniniu plovu. Ežeras dėl savo formos pavadintas pagal žodį rankóvė („drabužio dalis, dengianti ranką“).